kardosdrur/scandi-wiki huggingface dataset:
Skræppe

Skræppe (Rumex) er udbredt med 200 arter af enårige, toårige og flerårige urter (stauder) over hele den nordlige halvkugle. Desuden er mange arter naturaliseret de fleste andre steder. Det er opretvoksende planter med kraftige pælerødder. Bladene danner en grundstillet roset, mens de få blade på de blomstrende skud er spredtstillede og som regel smallere. Blomsterne er meget små, men da de sidder samlet i store mængder ved enden af høje skud, ses de alligevel tydeligt. Hver blomst danner en trekantet nød. Her omtales kun de arter, som er vildtvoksende i Danmark, eller som dyrkes her.

 Almindelig syre (Rumex acetosa)
 Butbladet skræppe (Rumex obtusifolius)
 Byskræppe (Rumex longifolius)
 Dusksyre (Rumex thyrsiflorus)
 Dyndskræppe (Rumex aquaticus)
 Engelsk spinat (Rumex patienta)
 Havesyre (Rumex rugosus)
 Klippeskræppe (Rumex bryhnii)
 Kruset skræppe (Rumex crispus)
 Nøgleskræppe (Rumex conglomeratus)
 Rødknæ (Rumex acetosella)
 Skovskræppe (Rumex sanguineus)
 Strandskræppe (Rumex maritimus)
 Sumpskræppe (Rumex palustris)
 Vandskræppe (Rumex hydrolapathum)

Planteslægter
Grand Ole Opry

Grand Ole Opry (oprindeligt "Grand Old Opera") var et radioshow med countrymusik, som først hed WSM Barn Dance, men i 1927 fik det sit nuværende navn. Det blev sendt fra en radiostation i Nashville. På et tidspunkt tog man live-publikum i studiet, og snart var det et meget populært program i de østlige Sydstater.

Den 2. oktober 1954 havde den 19-årige Elvis Presley sin første og eneste optræden i Grand Ole Opry. Selv om publikums reaktion på hans optræden var særdeles positiv blev Presley efter showet af værten, Jim Denny, opfordret til at vende næsen hjemad og genoptage sin karriere som lastbilchauffør, – i en tid, hvor country-musikken var i højsædet var det ikke Presleys hoftevridende og vulgære rock-musik, der var brug for, mente Denny.

Programmet skiftede senere opholdssted til Ryman Auditorium. I dag er det en hovedinstitution i countrymusikken.

Referencer 

Radioprogrammer
Krassula

Krassula (Crassula) er en planteslægt, der er udbredt i den sydligste del af Afrika, men som er naturaliseret i alle egne, der har klima som i Middelhavsområdet. Det er sukkulente planter med tykke, læderagtige blade. De små, regelmæssige blomster er samlet i endestillede toppe. Slægten indeholder blandt andre de nedenstående arter:

 Dampskibsskrue (Crassula falcata)
 Griseøre (Crassula multicava)
 Hvid krassula (Crassula lactea)
 Kinesiske penge (Crassula rupestris)
 Lav krassula (Crassula schmidtii)
 Paradistræ (Crassula ovata)
 Skægget krassula (Crassula barbata)
 Solglød (Crassula coccinea)
 Trækrassula (Crassula arborescens)

Stenurt-familien
CAM-planter
Tørketålende planter
Kirker i Frederiksborg Amt

Frederiksborg Amt hørte i middelalderen under til Sjællands Østersyssel, dog var Horns Herred under Sjællands Medelsyssel. 

I Amtet ligger købstæderne Helsingør, Hillerød, Frederiksværk, og Frederikssund.

Holbo Herred 
 Annisse Kirke
 Blistrup Kirke
 Smidstrup Strandkirke – Blistrup Sogn
 Esbønderup Kirke
 Gadevang Kirke i Gadevang Sogn
 Gilleleje Kirke
 Græsted Kirke
 Helsinge Kirke
 Mårum Kirke
 Nødebo Kirke
 Ramløse Kirke
 Søborg Kirke
 Tibirke Kirke
 Valby Kirke
 Vejby Kirke
 Villingerød Kirke i Villingerød Sogn

Horns Herred 
 Draaby Kirke (Tidl. Jægerspris kommune, nu: Ny Frederikssund kommune) 
 Ferslev Kirke
 Gerlev Kirke
 Krogstrup Kirke
 Kyndby Kirke
 Orø Kirke
 Selsø Kirke
 Skibby Kirke
 Skoven Kirke i Skoven Sogn
 Skuldelev Kirke
 Vellerup Kirke

Lynge-Frederiksborg Herred 
 Engholmkirken i Engholm Sogn
 Frederikssund Kirke
 Græse Kirke
 Gørløse Kirke
 Hillerød – Grønnevang Kirke
 Hillerød – Frederiksborg Slotskirke
 Hillerød – Hillerød Kirke
 Hillerød – Præstevang Kirke
 Hillerød – Ullerød Kirke
 Islebjerg Kirke
 Jørlunde Kirke
 Lillerød Kirke
 Lynge Kirke
 Nørre Herlev Kirke
 Oppe Sundby Kirke
 Sigerslevvester Kirke
 Slangerup Kirke
 Uggeløse Kirke
 Uvelse Kirke

Lynge-Kronborg Herred 
 Asminderød Kirke
 Birkerød Kirke
 Bistrup Kirke
 Blovstrød Kirke
 Egebæksvang Kirke
 Fredensborg Slotskirke i Asminderød Sogn
 Grønholt Kirke
 Gurre Kirke – Tikøb Sogn
 Hellebæk Kirke
 Helsingør – Kronborg Slotskirke i Sankt Mariæ Sogn
 Helsingør – Sankt Marie Kirke
 Helsingør – Sankt Olai Kirke
 Helsingør – Sthens Kirke
 Helsingør – Vestervang Kirke
 Hornbæk Kirke
 Humlebæk Kirke
 Hørsholm Kirke
 Høsterkøb Kirke i Birkerød Sogn
 Karlebo Kirke
 Egedal Kirke – Karlebo Sogn 
 Nivå Kirke – Karlebo Sogn 
 Kokkedal Kirke
 Mørdrup Kirke
 Rungsted Kirke
 Tikøb Kirke

Strø Herred 
 Alsønderup Kirke
 Frederiksværk Kirke
 Kregme Kirke
 Lille Lyngby Kirke
 Melby Kirke
 Skævinge Kirke i Skævinge Sogn
 Strø Kirke
 Tjæreby Kirke
 Torup Kirke
 Lynæs Kirke – Torup Sogn
 Vinderød Kirke
 Ølsted Kirke

Ølstykke Herred 
 Farum Kirke
 Stenløse Kirke
 Slagslunde Kirke
 Veksø Kirke
 Ganløse Kirke
 Snostrup Kirke
 Stavnsholtkirken i Farum Sogn
 Ølstykke Kirke
 Udlejre Kirke – Ølstykke Sogn

Kilder 
 Sogn-Herred-Amt fra DIS-Danmark  
 Kirker i Danmark  En billeddatabase.
 Trap Danmark 4. udgave 1920

Frederiksborg Amt
Niels Steensens Gymnasium

Niels Steensens Gymnasium (forkortet NSG) er en jesuiterskole på Sankt Kjelds Gade på Østerbro i København, som rummer både en grundskole og et gymnasium. Skolen drives med udgangspunkt i den ignatianske pædagogik og tradition. Skolens hovedbygning er forbundet med Sankt Augustins Kirke på Jagtvej overfor Fælledparken.

Historie 
Skolen blev grundlagt i 1950 af jesuiterordenen, som ejer skolens hovedbygning. Hovedbygningen er fra 1914 og rummede oprindeligt et kloster for benediktinersøstre. På grund af behov for flere og bedre faciliteter til specielt idræt og naturvidenskab opførte skolen i 1960 en bygning på Australiensvej.

Jesuitterne navngav skolen efter den store danske naturvidenskabsmand og katolske teolog og biskop Niels Steensen, der blev saligkåret af pave Johannes Paul II i Rom i 1988. Begrundelsen for at opkalde skolen efter Niels Steensen var, at han mæglede mellem både protestantisme og katolicisme og mellem videnskab og religion. Skolen er den eneste i Norden, der er drevet af jesuiterordenen.

I 2017 lå gymnasiet ifølge Undervisningsministeriet i top 25 blandt 823 gymnasiale uddannelser (inklusive HTX, HHX og HF) med et eksamensgennemsnit på 8,0,mens landsgennemsnittet for de almene gymnasier (STX) isoleret set var 7,4.

Ifølge en undersøgelse foretaget af CEPOS fra 2017 ligger Niels Steensens Gymnasium som nummer fire i toppen af gymnasier med den bedste undervisningseffekt, det vil sige gymnasier der får eleverne til at opnå en højere karakter, end man kan forvente. 

I dag koster det kr. 1.650 om måneden at gå i grundskolen og kr. 1.200 om måneden i gymnasiet.

Rektorer 

 Georg Heggum 1950-69
 Erik Lorensen 1969-79
 Johannes Thomsen 1979-90
 Walter Dalland 1990-98
 Thomas Martin Nielsen 1998-2000 (konstitueret)
 Ove Kreisberg 2000-2007
 Dorthe Enger 2007-2011
 Lise Baadsgaard Jepsen 2011-2020
 Kirsten Habekost 2020-2021 (konstitueret)
 Sofie Paludan 2021-2022 (konstitueret)
 Louise Holte 2022- (konstitueret)

Kendte elever 

 ca. 1953: Benito Scocozza, historiker ved Københavns Universitet
 1955 Sven Erik Werner, komponist
 ca. 1956: Jens Nielsen, arkitekt
 ca. 1957: Dario Campeotto, skuespiller og sanger
 ca. 1958: Alex Riel, trommeslager
 1957-59 (uafsluttet) Per Kofod, forlægger
 ca. 1962: Peter Augustinus, erhvervsmand
 ca. 1964: Nina Bolt, forfatterinde
 1966: Claus Hjort Frederiksen, politiker
 1969 Niels Preisler, fhv. departementschef
 1969: Kjeld von Folsach, museumsdirektør
 1978: Hanne Richardt Beck, forfatterinde
 1978: Susanne Bier, filminstruktør
 ca. 1980: Antonino Castrone, universitetsdirektør
 1983 Peter Flinth, filminstruktør
 ca. 1986: Nina Klinker Stephensen, journalist og tv-værtinde
 ca. 1991: Kasper Bech Holten, operachef
 1992: Lars Frost, forfatter
 ca. 2008 Hans Philip, ene halvdel af Ukendt Kunstner
 Christian Tanggaard Ingemann, direktør
 Flemming Nilsson, musiker

Henvisninger

Eksterne henvisninger 
 Niels Steensens Gymnasiums hjemmeside
 Niels Steensens Gymnasiums nr. 5

Gymnasier i Danmark
Katolske skoler i Danmark
Østerbro
Etableret i 1950
Dansk Islamisk Begravelsesfond

Dansk Islamisk Begravelsesfond er en fond, oprettet i 2003 med det formål at skaffe midler til at erhverve og oprette/ indrette islamiske begravelsespladser i Danmark.. Fonden er ejere af den muslimske gravplads i Brøndby, der blev indviet september 2006. Formand for fonden er Kasem Ahmad.

Medlemmer af Dansk Islamisk Begravelsesfond 
Fonden er en sammenslutning af en række muslimske organisationer i Danmark:

 Det Islamiske Trossamfund
 DMGT
 Ayia Sofia
 Brøndby Ungdoms- og kultur forening
 Center for Skandinavisk Akademisk Studier
 Den islamiske Forening
 Den Islamiske Socialrådgivning
 Den Muslimske Spejder Forening
 Helsingøre Ungdoms- og Kultur forening
 Humanistisk Aktiviteters gruppe
 Idara Minhaj Ul Quran
 Immigrant Welfare Society
 Islamisk Cultural Institut
 Islamisk Kulturcenter
 Muslim Cultural Institut
 Muslimsk Ungdom i Danmark (MUNIDA)
 Somalisk Ungdoms- og Kultur Forening
 Sunnah Mosken
 Vejle Islamisk Menighed
 Århus Islamisk Menighed
 Muslimiskerns Landsorganisation (MLO)
 Dansk Islamisk Råd
 Al Taiba Moske
 Widow-Orphan-Needy (WON)

Kilder 

Islamisk Begravelsesfond
Dyrene på Skovgården

er en japansk-nederlandsk tegnefilmserie på 104 afsnit produceret af Telescreen Japan Inc, Teleimage ltd og Meander Studio 1987-1988 og baseret på den nederlandske tegneserie Boes skabt af Wil Raymakers og Thijs Wilms. 

Tegnefilmserien handler om oksen Bo og hans venners sjove og skøre oplevelser på en bondegård og omegn udelukkende befolket af dyr. Hovedpersonerne er Oksen Bo og Tage Skildpadde der suppleres af både almindelige bondegårdsdyr som grise, får og hund og mere eksotiske dyr som næsehorn, struds og elefant.

Den oprindelige tegneserie er en lettere absurd avisstribe fortalt uden ord. Tegnefilmserien beholder mange af de absurde elementer men fortæller i øvrigt sine historier som 12 min. afsnit, der dog typisk sendtes to ad gangen. I hvert fald 12 afsnit er udsendt med dansk tale fordelt på to VHS-videobånd, i det en kommenterende tukaner og en leende muldvarp dog er klippet fra.

Eksterne henvisninger 
 Telescreen  – Episodeguide

Noter
Japans premierministre

Japans premierminister (内閣総理大臣 Naikaku souri daijin) er Japans regeringschef. Premierministeren er udpeget af Japans kejser efter at være nomineret af Japans parlaments medlemmer, og han skal have flertal i Repræsentanternes Hus for at blive på posten. Premierministeren er lederen af Japans ministerråd og udvælger og fravælger ministrene i ministerrådet. Den nuværende premierminister siden 4. oktober 2021 er Fumio Kishida.

I teorien er premierministeren meget magtfuld, med en rolle svarende til Tysklands kansler og endda større endnu grundet Japans regeringsstruktur. Dog, på grund af Japans politiks tradition for enighed og konsensus i parlamentet og med lang tradition for koalitionsregeringer under et system med forholdstalsvalg har premierministeren i praksis meget mindre magt end premierministre i mange andre lande. Posten som formand for det største parti i parlamentet kræver megen forhandling med partitoppen og de øvrige koalitionsledere, og lovforslag bliver oftest fremsat og gennemset af partikomiteer frem for af ministerrådet.

Historie og officiel residens 
Den nuværende post som premierminister stammer fra Japans forfatning fra 1946. Posten eksisterede dog også før 2. verdenskrig i den imperialistiske forfatning, hvor den erstattede den feudale post som kanpaku. Før 1946 var premierministeren direkte valgt af kejseren og havde ikke (ifølge forfatningen) behov for støtte fra parlamentet. Under 2. verdenskrig var premierministeren også formand for Højestekrigsrådet i kejserens navn.

Den officielle residens for premierministeren i Japan hedder Kantei. Det originale Kantei var i brug fra 1929 til 2002. I 2002 blev en ny bygning taget i brug som Kantei.

Liste over premierministre 
Dette er en historisk liste over de individer, der har haft posten som Japans premierminister. Alle regeringerne (og dermed også den enkelte ministers flere poster) er listet i den første kolonner (administrative samlinger), mens individerne tælles op i den anden. For eksempel er den nuværende premierminister Shinzo Abe leder af den 96. regering men den 57. person på posten. 

Det skal bemærkes, at personnavne på japansk anføres med efternavnet først, mens navnene i vestlige medier altovervejende skrives med efternavnet sidst (f.eks: Yukio Hatoyama hedder i følge japanske sprogregler: 鳩山由紀夫 = Hatoyama Yukio).

Se også

Eksterne henvisninger 
 Japans premierminister og hans ministerråds officielle hjemmeside 

Premierministre
 
Lister over regeringsledere
Victor Danielsen

Victor Danielsen (28. marts 1894 i Søldarfjørður – 2. februar 1961 i Fuglafjørður) var en færøsk missionær og bibeloversætter.

Danielsens bibeloversættelse blev udgivet 19. marts 1949 efter 20 års arbejde og var den første nogensinde på færøsk.

Ekstern henvisning 
 Biblian.fo – Danielsens Bibel (færøsk)

Personer fra Østerø
Bibeloversættere
Kristne missionærer
Missionærer fra Færøerne
Kristian Osvald Viderø

Kristian Osvald Viderø (27. maj 1906, Skálavík – 8. april 1991, København) var en færøsk forfatter, digter, præst og bibeloversætter.

Viderø arbejdede som fisker, indtil han rejste til København for at studere teologi ved Københavns universitet i 1941, og efter Jacob Dahls død i 1944 fortsatte han oversættelsen af det Det Gamle Testamente til færøsk. Han modtog i 1985 Færøernes litteraturpris for sit arbejde.

Bibliografi 
 Ferð mín til Jorsala. Tórshavn: E. Thomsen, 1984.
 Á Suðurlandið. Tórshavn: E. Thomsen, 1990.
 Ferð mín til Jorsala á himni. Tórshavn:: E. Thomsen, 1990.
 Á annað Suðurlandið: ferð mín til Jorsala oman av himni. Tórshavn: E. Thomsen, 1990.
 Frá landi á fyrsta sinni. Tórshavn: E. Thomsen, 1991.
 Saga Skálavíkar, Húsavíkar, Skarvanesar, Dals, Skúoyar, Dímunar, Sands, Skopunar, Hestoyar, Kolturs. Tórshavn: E. Thomsen, 1991.
 Saga Suðuroyar. Tórshavn: Bókagarður, 1994.
 Saga Vágoyar og Mykiness. Tórshavn: Bókagarður, 1994.
 Saga Eysturoyar. Tórshavn: Bókagarður, 1994.
 Ferð mín til Damaskusar. Tórshavn: Bókagarður, 1997.

Eksterne henvisninger 

 Udstilling på Færøernes landsbibliotek 

Digtere fra Færøerne
Rejsebogsforfattere fra Danmark
Bibeloversættere
Personer fra Sandø
Præster fra Færøerne
Universitetet Station

Universitetet Station kan henvise til:

 DR Byen Station, som oprindelig hed Universitetet
 Universitetsparken Station - letbanestation i Aarhus der havde arbejdsnavnet Universitetet Station
Sankt Joseph Søstrenes Skole (Charlottenlund)

Sankt Joseph Søstrenes Skole er en katolsk skole i Charlottenlund ledet af Georg Høling. Skolen består af børnehaveklasse til og med 9. klassetrin med cirka 360 elever. Skolen har en fritidsordning (kaldet Spiren) tilknyttet for de fire yngste årgange, som holder til i en villa ved siden af skolen. Skolen er en selvejende institution, som modtager statstilskud efter friskoleloven. Prinsesse Athena og prins Henrik  går på skolen.

Historie 
Skolen blev oprettet i 1888 af Sankt Joseph Søstrene, som skolen således er navngivet efter. Opførelsen af skolen begyndte samme år, som havde fået overdraget et areal af kammerherreinde Berling i Ordrup. Efter adskillige udvidelser af skolens bygninger udgør skolen i dag et areal bestående af den ene side gående fra Skovgårdsvej 11 til Nonnestien og til den anden side gående op til Ordrupdalvej.

Eksterne henvisninger 
 Sankt Joseph Søstrenes Skoles hjemmeside

Charlottenlund
Katolske skoler i Danmark
Etableret i 1888
Sortskæg

Edward Teach, i vide kredse omtalt Sortskæg (engelsk: Blackbeard) (født i Bristol ca. 1680, død 22. november 1718) var en britisk sørøver, som for det meste opholdt sig i Caribien. Han var berygtet vidt omkring. Grunden til hans øgenavn var, at han havde et stort sort skæg. Han blev dræbt af kaptajnløjtnant Robert Maynard, som var kaptajn på det britiske orlogsskib HMS Pearl.

Man ved så godt som ingenting om Sortskægs ungdom. Hans karriere som sømand begyndte på et britisk skib, som sejlede fra Jamaica under den spanske arvefølgekrig. Efter krigen fik han hyre på et jamaicansk skib, som var ledet af piraten Benjamin Hornigold. Her stiftede han også bekendtskab med piraten Stede Bonnet.

Sortskægs død var ifølge overleveringen temmelig dramatisk. Den 21. november 1718 øjnede Maynard Sortskægs skib. Sortskægs skib Adventure havde formodentlig 19 mand bestående af tretten europæere og seks sorte, mens Maynard alt i alt havde tres mand. Da Maynard den følgende morgen optog jagten, fik Sortskæg narret ham ind i nogle sandbanker, så Maynards skib sad fast. Det lykkedes dog efter nogen tid at få skibet fri, og jagten blev genoptaget. Da Maynard og hans mænd indhentede Sortskæg, fór begge parter på hinanden Maynard og Sortskæg kæmpede ansigt til ansigt. Det lykkedes da Maynard at gøre det af med Sortskæg.

Eksterne henvisninger 

 November 4, 2006, ABC News: Divers Search Wreck of Blackbeard's Ship

Pirater
Caribiske øer
17. århundrede
18. århundrede
Kirker i Haderslev Amt

Haderslev Amt var et amt før Kommunalreformen i 1970.

Haderslev Amt bestod af fem herreder

Frøs 
 Fole Kirke – (Gram Kommune)
 Gram Kirke – Gram Kommune
 Hjerting Kirke – (Rødding Kommune)
 Lintrup Kirke – Rødding Kommune
 Rødding Kirke – Rødding Kommune
 Skodborg Kirke – Rødding Kommune
 Skrave Kirke – Rødding Kommune
 Hygum Kirke – Rødding Kommune
 Øster Lindet Kirke – Rødding Kommune

Gram 
 Hammelev Kirke – (Vojens Kommune)
 Jegerup Kirke – (Vojens Kommune)
 Jels Kirke – (Rødding Kommune)
 Maugstrup Kirke – (Vojens Kommune)
 Nustrup Kirke – (Vojens Kommune)
 Oksenvad Kirke – (Vojens Kommune)
 Skrydstrup Kirke – (Vojens Kommune)
 Sommersted Kirke – (Vojens Kommune)
 Vedsted Kirke – (Vojens Kommune)
 Vojens Kirke – (Vojens Kommune)

Haderslev 
 Sankt Severin Kirke – Gammel Haderslev Sogn 
 Grarup Kirke – (Haderslev Kommune)
 Haderslev Domkirke – Haderslev Vor Frue Domsogn
 Hertug Hans Hospitalskirke Haderslev Vor Frue Domsogn
 Halk Kirke – (Haderslev Kommune)
 Hoptrup Kirke – (Haderslev Kommune)
 Moltrup Kirke – (Haderslev Kommune)
 Sønder Starup Kirke – (Haderslev Kommune)
 Vilstrup Kirke – (Haderslev Kommune)
 Vonsbæk Kirke – (Haderslev Kommune)
 Øsby Kirke – (Haderslev Kommune)
 Årø Kirke i Øsby Sogn
 Åstrup Kirke – (Haderslev Kommune)

Nørre Rangstrup 
 Agerskov Kirke – (Nørre-Rangstrup Kommune)
 Bevtoft Kirke – Nørre-Rangstrup Kommune
 Branderup Kirke – Nørre-Rangstrup Kommune
 Tirslund Kirke – Nørre-Rangstrup Kommune
 Toftlund Kirke – Nørre-Rangstrup Kommune

Sønder Tyrstrup 

 Aller Kirke – Christiansfeld Kommune
 Bjerning Kirke – Christiansfeld Kommune
 Moltrup Kirke – Bjerning Sogn 
 Fjelstrup Kirke – Christiansfeld Kommune
 Frørup Kirke – Kolding Kommune (tidligere Christiansfeld Kommune)
 Hjerndrup Kirke – Christiansfeld Kommune
 Stepping Kirke – Christiansfeld Kommune
 Tyrstrup Kirke – Christiansfeld Kommune

Haderslev Amt
Sankt Ansgars Skole

Sankt Ansgars Skole er en katolsk privatskole beliggende i hjertet af Nørrebro. Skolens grundlag bygger på det katolsk-kristne livs- og menneskesyn, hvilket betyder, at mange af skolens traditioner og særlige tilbud derfor har deres udspring i kirkeåret og katolsk praksis.

Skolen er to-sporet fra børnehaveklasse til og med 9. klassetrin. Der undervises i engelsk fra 1. klasse. Når skoledagen er endt, går flertallet af eleverne enten i egen SFO eller til Sankt Johannesgården.

Skolens nabo er Sakramentskirken og skolen er tilknyttet denne kirke. De af skolens elever, der ikke er katolikker, tilknyttes i stedet Sankt Johannes Kirke.

Sammen med 21 andre katolske skoler i Danmark er Sankt Ansgars Skole organiseret i Foreningen af Katolske Skoler i Danmark.

Skoleledere 
 Sr. Margrethe (1906 – 1909)
 Sr. Anna Marie (1909 – 1911)
 Sr. Charlotte (1911 – 1917)
 Sr. Margrethe (1917 – 1922)
 Sr. Adrienne (1922 – 1927)
 Sr. Johanne Marie (1927 – 1936)
 Sr. Theodorine (1936 – 1939)
 Sr. Florida (1939 – 1940)
 Helge T. D. Kiærulff (1940 – 1968)
 Ole Dam (1968 – 1978)
 Ole Meyer (1978 – 1991)
 Kirsten Hanberg (1991 – 2007)
 Kirsten Poulsen (2007 – )

Eksterne henvisninger 
 Sankt Ansgars Skoles hjemmeside

Katolske skoler i Danmark
Uddannelsesinstitutioner i København
Nørrebro
Fasanvej Station

Fasanvej Station med binavnet Solbjerg er en station på den københavnske Metros linje M1 og M2. Fasanvej Station ligger hvor metroens tracé krydser Nordre Fasanvej på Frederiksberg. Stationen blev åbnet 12. oktober 2003.

Før 25. september 2006 hed stationen Solbjerg med binavnet Fasanvej opkaldt efter den landsbyen Solbjerg, der lå ved den centrale del af det nuværende Frederiksberg. Navnet blev ændret efter ønske fra Frederiksberg Kommune, da navnet Solbjerg blev anset for mindre kendt udenfor lokalområdet.

Solbjerg Station var fra 13. december 1986 til 1. januar 2000 station på den københavnske S-bane mellem Vanløse og Frederiksberg. Efter Frederiksberg Stations lukning 20. juni 1998 var Solbjerg endestation indtil linjen blev nedlagt med henblik på at genåbne som metrolinje.

S-stationen lå i terrænniveau på vestsiden af Nordre Fasanvej, mens metrostationen ligger umiddelbart under jorden på østsiden. Efter nedgravningen af jernbanen sløjfede man Nordre Fasanvejsbroen, der før havde ligget som en pukkel på den ellers flade Fasanvej. I den forbindelse kom Fasankroen på østsiden “op” i gadeplan, mens Føtex på vestsiden blev renoveret og fik indgang en etage længere nede end før.

I 2015 var passagertallet pr. dag i gennemsnit 6.300 personer .

Antal rejsende 
Ifølge Østtællingen var udviklingen i antallet af dagligt afrejsende med S-tog:

Ifølge Ørestadsselskabet var udviklingen i antallet af dagligt afrejsende:

Noter

Eksterne henvisninger 

 Fasanvej station på www.m.dk

Stationer på Frederiksberg
Stationer på Københavns Metro Linje M1
Stationer på Københavns Metro Linje M2
Tidligere S-togs-stationer
William Bligh

William Bligh (født 9. september 1754, død 7. december 1817) var en britisk søofficer. Han er bedst kendt for det mytteri, der skete under hans kommando på HMAV Bounty samt den efterfølgende bemærkelsesværdige rejse til Timor i Bountys barkasse, som mytteristerne havde forvist ham og 18 andre til. Han førte desuden HMS Glatton under Slaget på Reden og blev siden guvernør i New South Wales.

Eksterne henvisninger 

Opdagelsesrejsende fra Storbritannien
Admiraler fra Storbritannien
Personer i Englandskrigene
Briter i 1700-tallet
Briter i 1800-tallet
Guvernører i New South Wales
Personer fra Plymouth
Lindevang Station

Lindevang er en station på den københavnske Metros linje M1 og M2. Lindevang Station ligger hvor metroens tracé krydser Dalgas Boulevard på Frederiksberg. Stationen blev åbnet 12. oktober 2003.

Lindevang Station var fra 13. december 1986 til 1. januar 2000 station på den københavnske S-bane mellem Vanløse og Frederiksberg. Stationen var usædvanlig, idet perronerne ikke lå over for hinanden men forskudt med den sydlige perron liggende hen over Dalgas Boulevard.

I 2012 var passagertalet pr. dag i gennemsnit 3.800 personer .

Antal rejsende 
Ifølge Østtællingen var udviklingen i antallet af dagligt afrejsende med S-tog:

Ifølge Ørestadsselskabet var udviklingen i antallet af dagligt afrejsende:

Noter

Eksterne kilder/henvisninger 

 Lindevang station på www.m.dk

Stationer på Frederiksberg
Stationer på Københavns Metro Linje M1
Stationer på Københavns Metro Linje M2
Tidligere S-togs-stationer